CELEX: 62012CN0154
Language: et
Date: 2012-03-29 00:00:00
Title: Kohtuasi C-154/12: Eelotsusetaotlus, mille on esitanud Tribunal de première instance de Bruxelles (Belgia) 29. märtsil 2012 — Isera & Scaldis Sugar SA, Philipe Bedoret and Co SPRL, Jean Rigot, Mathieu Vrancken versus Bureau d’intervention et de restitution belge (BIRB)

16.6.2012   
            
            
               ET
            
            
               Euroopa Liidu Teataja
            
            
               C 174/18
            
         Eelotsusetaotlus, mille on esitanud Tribunal de première instance de Bruxelles (Belgia) 29. märtsil 2012 — Isera & Scaldis Sugar SA, Philipe Bedoret and Co SPRL, Jean Rigot, Mathieu Vrancken versus Bureau d’intervention et de restitution belge (BIRB)
   (Kohtuasi C-154/12)
   2012/C 174/27
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Bruxelles
   
      Põhikohtuasja pooled
   
   
      Kaebuse esitajad: Isera & Scaldis Sugar SA, Philipe Bedoret and Co SPRL, Jean Rigot, Mathieu Vrancken
   
      Vastustaja: Bureau d’intervention et de restitution belge (BIRB)
   
      Eelotsuse küsimus
   
   Kas nõukogu 20. veebruari 2006. aasta määruse (EÜ) nr 318/2006 suhkrusektori turgude ühise korralduse kohta artikkel 16 — nüüd nõukogu 22. oktoobri 2007. aasta määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid, artikkel 51 — on osas, milles sellega kehtestatakse suhkrupeedisektoris tootmismaks 12 eurot ühe tonni kvoodisuhkru kohta, tühine:
   
               —
            
            
               kuivõrd seadusandja on asjaomase maksu õiguslikuks aluseks valinud EÜ artikli 37 lõike 2 kolmanda lõigu (nüüd ELTL artikli 43 lõige 2);
            
         
               —
            
            
               kuivõrd seadusandja, kes on põhjendanud asjaomast maksu kui meedet, mis on mõeldud suhkruturu ühise korraldusega seotud kulude rahastamiseks, kuigi tegelikult rahastatakse sellest otsetoetusi ja/või tagatakse 2006. aasta suhkrureformi eelarve neutraalsus, ei ole selgelt ja ühemõtteliselt välja toonud maksu kehtestamise aluseks olevaid põhjendusi, nagu see on ELTL artiklis 296 (endine EÜ artikkel 253) ette nähtud;
            
         
               —
            
            
               kuivõrd suhkrupeeditööstus on ainus sektor, kus sellist Euroopa Liidu üldeelarvesse tehtavat maksu kohaldatakse, tuleb seda käsitleda diskrimineerimisena nii suhkrupeedikasvatajate vahel, kes jätkavad suhkrupeedi tootmist ja kes on tootmise lõpetanud, kui ka suhkrupeeditööstuse ja mis tahes muu põllumajandus- või mittepõllumajandussektori vahe;
            
         
               —
            
            
               kuivõrd asjaomast tuleb pidada proportsionaalsuse põhimõttega vastuolus olevaks, kuna see ei ole sobiv ega vajalik suhkruturu ühise korraldusega seotud kulude rahastamiseks ega ole suhkruturu ühise korraldusega seotud tegelike ja kavandatud kuludega proportsionaalne?